# אוגר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק במכרסם; לערך העוסק בפירושים נוספים של "אוגר", ראו אוגר (פירושונים).

אוגר
מיון מדעי
ממלכה: | בעלי חיים
מערכה: | מיתרניים
מחלקה: | יונקים
סדרה: | מכרסמים
משפחה: | אוגריים
תת־משפחה: | אוגרים
סוג: | אוגר
שם מדעי
Mesocricetus

האוגר (Mesocricetus) הוא מכרסם ממשפחת האוגריים.

האוגר קיבל את שמו מאחר והוא נוהג לאסוף אל כיסי הלחיים שלו אוכל.

האוגר הוא בעל גוף קטן מאוד - כ-17 ס"מ בלבד אורכו. אוזניו קטנות אך חוש השמיעה שלו מפותח מאוד. גם חוש הריח שלו מפותח מאוד. לעומתם, חוש הראייה אצל האוגר אינו מפותח. שיני האוגרים, כדרכם של המכרסמים, צומחות כל הזמן.

האוגרים בטבע נמצאים על סף סכנת הכחדה, עקב הרס סביבתם הטבעית ומיקומם העגום בתחתית שרשרת המזון. האוגר בטבע אוכל בעיקר זרעים אך הוא לא יבחל גם בחרקים ובפירות למיניהם.

האוגר מגיע לבגרות מינית בגיל 11 שבועות לערך. עונת הייחום בטבע היא בחורף. ההריון הוא הקצר ביותר במחלקת היונקים - 16 יום בלבד. האוגרים ממליטים פעמים אחדות בשנה; בכל המלטה יופיעו בין 5 ל-10 גורים חסרי ישע, עיוורים וערומים.

## [עריכה] האוגר בשבי

רוב האוגרים שמחזיקים בשבי הם אוגרים ממין אוגר זהוב, אך יש גם מינים נוספים, פחות מוכרים, כגון: אוגר סיבירי, אוגר מונגולי ואוגר טיבטי.

הטיפול באוגר אינו כרוך בהוצאה כספית גדולה, אלא רק הוצאה ראשונית על מחיר הכלוב. הטיפול אינו קשה, וקל אף לילד לבצע מטלה זאת. על-מנת להבטיח לאוגר חיים בריאים וארוכים יש להקפיד על הכללים הבאים:

- אסור לרחוץ את האוגר; דבר זה עלול לפגוע באיכות הפרווה וביופיה.
- יש להקפיד על מים ומזון טריים: לאוגרים החיים בשבי יש אוכל מיוחד, מין כופתאות מוכנות המכילות את רוב אבות המזון, הוויטמינים והמינרלים הדרושים לקיום, אך למרות זאת יש אפשרות (ואף צורך) להעשיר את תזונת האוגר בירקות, פירות, גרעינים ואף חרקים קטנים.
- יש להקפיד לרפד את הכלוב בנסורת רכה ואף להניח מתחת לנסורת נייר סופג. יש להחליף את הנסורת אחת לשבוע (או יותר, במידה ויש מספר רב יותר של אוגרים בכלוב). בטבע האוגר יכול לגמוא מרחקים עצומים; לכן חשוב שהכלוב יהיה גדול, מרווח ומצוייד במתקני משחק היכולים להעסיק את האוגר.
- בשבי, בניגוד לטבע, עונת הייחום מתרחשת כל השנה. דבר זה עלול לגרום לריבוי עצום של גורים במידה ולא מפרידים בין הזכר והנקבה, בעיקר אחרי ההמלטה, שכן לאחר ההמלטה הנקבה עלולה להתעבר שנית. בנוסף, יש להפריד בין הזכר והנקבה לאחר ההמלטה כיוון שהזכר עלול לפצוע ואף להרוג את הגורים.
- על-מנת להבטיח אורך חיים ארוך אין להרבות בהריונות ובהמלטות, שכן כל המלטה מתישה את גוף הנקבה, ועלולה לגרום למוות בגיל צעיר.

האוגר, בניגוד למכרסמים רבים אחרים, אינו מעביר מחלות לבני אדם.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אוגר

- גידול אוגרים גמדיים (סיבירים)

מקור: http://he.wikipedia.org../../../%D7%90/%D7%95/%D7%92/%D7%90%D7%95%D7%92%D7%A8.html

קטגוריות: אוגריים | חיות מחמד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Lietuvių